ועדת הכנסת, כנסת 15, פרוטוקול מספר 20, 1999-10-25 12:00

סאלח טריף: אני מתכבד לפתוח את ישיבת ועדת הכנסת ומבקש לשאול את החברים אם הם מתנגדים לפתיחת הישיבה לעתונות?

סאלח טריף: אני מבין שלא.

סאלח טריף: אני מבקש את כל הנציגים של הסיעות לצאת מחדר הישיבה.

סאלח טריף: יישאר בחדר רק נציג אחד מהאופוזיציה ונציג אחד מהקואליציה, כל זאת עד הודעה חדשה.

זהבה גלאון: אדוני היושב ראש, אמנם לא הייתי בכל הישיבות של הוועדה אבל אני עוקבת אחר ההכרעות שמתקבלות כאן ואני מבינה את בקשתך אולם אני מבקשת להדגיש כי הקואליציה מורכבת מהרבה מאד סיעות ולכן צריך לאפשר שניים שלושה נציגים של רכזי הקואליציה - - -

סאלח טריף: דווקה מהטעם הזה כדאי שיהיה נוכח בישיבה רק נציג אחד של הקואליציה.

סאלח טריף: אם יהיו כאן כל נציגי הסיעות - - -

זהבה גלאון: התיאוריה שלך מעניינת - - -

סאלח טריף: למרכזת הקואליציה יש שיקול דעת להחליט בעניין הזה - - -

אליעזר זנדברג: אדוני היושב ראש, באופוזיציה אין הסכמים קואליציוניים של האופוזיציה לכן הבעיה הזאת חדה הרבה יותר.

סאלח טריף: הבעיה חדה עוד יותר כיוון שאנחנו רוצים לנהל ישיבה ברמה נאותה ואיננו יכולים לעשות זאת בנוכחות כל האנשים שבאים לכאן.

סאלח טריף: יש כל הזמן הפרעות למהלכו התקין של הדיון לכן קבענו מה שקבענו, ונראה מה יהיה בהמשך.

אליעזר זנדברג: צריך לסייג את ההחלטה הזאת למקרים שבהם נבקש, באופן מיוחד - - -

סאלח טריף: אם יהיה משהו מיוחד – נשקול זאת.

סאלח טריף: בישיבה האחרונה העניין הזה הגיע לשיאו לכן הגעתי למסקנה אשר הגעתי אליה.

סאלח טריף: רשות הדיבור ליועץ המשפטי של הוועדה מר צבי ענבר.

צבי ענבר: כיוון שהשאלה התעוררה אני מבקש להפנות את תשומת לבה של הוועדה לסעיף 101 של התקנון שאומר שישיבות הוועדות אינן פומביות אלא אם הוועדה החליטה אחרת.

צבי ענבר: הוועדה, כאשר היא מחליטה אחרת, היא לא מחליטה אם לאשר לעתונות להיות נוכחת בישיבות.

צבי ענבר: היא מקבלת רק החלטה אחת לגבי השאלה האם הישיבה פומבית או היא איננה פומבית?

צבי ענבר: אם הישיבה פומבית, פירושו של דבר שכל עוד יש מקומות ישיבה – כל מי שרוצה יכול להיות נוכח בה.

צבי ענבר: אם הישיבה איננה פומבית - - -

סאלח טריף: אני מודה לך מאד על הסיוע אבל מבקש שליושב ראש הישיבה תהיה סמכות לפחות להוציא מי שמפריע למהלכה התקין של הישיבה, מיד.

צבי ענבר: הדבר הזה קיים כבר כיום.

צבי ענבר: כל מי שמוציא מילה – יושב ראש הישיבה יכול לבקש אותו לצאת החוצה.

מיכאל איתן: אני מבקש להציע פיתרון יצירתי לבעיה שהתקנון יצר; למיטב זכרוני קיימת אפשרות לקיים ישיבות לא פתוחות - - -

צבי ענבר: בעיקרון הישיבות אינן פתוחות.

מיכאל איתן: אתה אומר שברגע שהישיבה פתוחה לעתונות – היא - - -

צבי ענבר: לא פתוחה לעתונות; פומבית.

מיכאל איתן: הטענה שלי היא אחרת; הטענה שלי אומרת שישיבה יכולה להיות סגורה והיושב ראש יכול להזמין אדם פלוני או אלמוני להיות נוכח בה.

מיכאל איתן: אין לו שום הגבלה להזמין אליה אנשים.

מיכאל איתן: הוא יכול להזמין את מי שהוא רוצה להשתתף בדיוני הוועדה.

צבי ענבר: לא בדיוק; מכל מקום אם העניין עולה – צריך להבהיר אותו עד תום.

צבי ענבר: קודם כל עליכם לדעת שהתקנון אומר שאם יש סיעה שלא מיוצגת בוועדה – היא רשאית להזמין לדיוני הוועדה משקיף קבוע, אם אין התנגדות לכך בוועדה.

צבי ענבר: הוועדה רשאית להזמין אליה מומחה או בא כוח, וזה לא כולל עתונאים - - -

מיכאל איתן: למה?

מיכאל איתן: עתונאים מומחים לעתונים.

סאלח טריף: שני חברים בוועדה מבקשים שאם יש הצבעות כבדות משקל – נאפשר להם להיות נוכחים כאן – ראובן ריבלין ויולי אדלשטיין.

אופיר פינס-פז: אדוני היושב ראש, אם אפשר יהיה להקדים את זמן הישיבות אנחנו נודה לך כיוון שיש חפיפה בין ישיבות ועדת הכנסת לבין ישיבות הנשיאות - - -

סאלח טריף: נטפל בבקשה הזאת לגבי ימי שני אף שיש לנו בעיה עם ישיבת ועדת החוץ והביטחון - - -

סגן מזכיר הכנסת דוד לב: הנשיאות, דרך קבע, יושבת בימי שני בשעה שתים עשרה.

סאלח טריף: רבותיי, נעבור לנושא הראשון שעל סדר יומנו – קביעת הוועדה לדיון בנושא: המלחמה בתאונות הדרכים.

סאלח טריף: דנו, דשנו ולשמחתי הרבה גם הגענו להבנה ולהסכמה להקים כמה שפחות ועדות חדשות ולחזק יותר את הבעיות הקיימות.

סאלח טריף: נושא תאונות הדרכים הוא נושא כבד משקל, חשוב ביותר, הוא מחייב מעקב צמוד ולא דיון בהול כל אימת שקורית תאונה טרגית כזאת או אחרת לכן, גם בהתייעצות עם יושבי ראש ועדת הכלכלה וגם עם מי שמוצע לנהל את הוועדה למלחמה בתאונות הדרכים, החלטנו ואנחנו ממליצים לוועדת הכלכלה להקים ועדת מישנה מיוחדת בנושא: המלחמה בתאונות הדרכים.

סאלח טריף: ועדת הכלכלה התחייבה, לפני חודש, לקיים דיון של מליאת הוועדה וגיבוי לדיוני ועדת המישנה, בנושא של המלחמה בתאונות הדרכים ואני סבור שהסיכום הזה טוב ושהוא מקובל על כל החברים.

סאלח טריף: מכל מקום אנחנו צריכים להריץ את הסיכום הזה כדי לבחון מה מידת היעילות שלו.

אופיר פינס-פז: אדוני היושב ראש, ביקשתי אותך להעלות את הנושא הזה על סדר היום מתוך מחשבה שלי שזאת, באמת, הדרך הטובה ביותר כדי לטפל בנושא הזה אבל אני לא יכול להכחיש שהייתי כבול גם בדעות אחרות שאומרות שעדיף לטפל בנושא הזה באמצעות ועדת מישנה של ועדת הכלכלה, שיש לה גם את מליאת הוועדה מאחוריה ויש לה גם יכולת לתקשר עם השרים בצורה יותר טובה.

אופיר פינס-פז: קיימתי שיחה עם יושב ראש ועדת הכלכלה, הוא גם אמר כאן את הדברים האלה בצורה מפורשת, שהוא מוכן לתת סמכויות נרחבות לוועדת המישנה כדי שזאת תוכל לתפקד בצורה הטובה ביותר, במסגרת ועדת הכלכלה.

אופיר פינס-פז: נראה לי שיש מקום לפחות לעשות ניסיון, למשך שנה, כדי לבדוק איך העניין הזה עובד במסגרת ועדת מישנה של ועדת הכלכלה ואם נגיע למסקנה שהנושא לא עובד מספיק טוב לשביעות רצונה של הוועדה – תמיד אפשר יהיה להחזיר אותו לכאן ולבקש להקים ועדה מיוחדת.

אופיר פינס-פז: אני סבור שזאת הדרך הנכונה ביותר כדי לטפל בעניין הזה.

סאלח טריף: תודה.

סאלח טריף: רשות הדיבור לחבר הכנסת מיכאל איתן.

מיכאל איתן: ברצוני לומר לחברים שאנחנו מנסים להכניס תוכן, לא סיסמה, בעבודת הכנסת אל מול הבעיה של תאונות הדרכים.

מיכאל איתן: אם רוצים להשמיע סיסמאות – אפשר לומר שהכנסת הקימה ועדה מיוחדת.

מיכאל איתן: ראש מועצה לשעבר של אחד מהיישובים במדינה, ששכל את בנו בתאונת דרכים, אמר לי שהוא שמע שאני מתנגד להקמת ועדה מיוחדת ואז אני שאלתי אותו: אתה רוצה שיהיה טיפול בבעיה או שאתה רוצה לקבל כותרת שהוקמה ועדה מיוחדת?

מיכאל איתן: ועדה מיוחדת בכנסת היא ועדה חדשה ואם אתה רוצה שבאמת יהיה טיפול בבעיה, צריכה לטפל בה ועדת כנסת במלוא עוצמתה.

מיכאל איתן: אני שואל אתכם האם יש עוד נושא אחד, מכל הנושאים שמעסיקים את מדינת ישראל, שכנסת ישראל החליטה שוועדת כנסת, אחת לחודש תעלה אותו לדיון, כל פעם מאספקט אחר, - - -

אופיר פינס-פז: לפחות אחת לחודש.

מיכאל איתן: לפחות אחת לחודש, כאשר היא אומרת בין דיון לדיון, במליאת הוועדה, תהיה ועדת מישנה של אותה ועדה, שהיא תגלגל את הנושאים על מנת להחיל את הדיון בין חודש לחודש.

מיכאל איתן: אני לא מכיר שום נושא שמטופל בצורה אינטנסיבית כזאת על ידי הכנסת.

לסיסמאות ולומר: אני אומר לכם שמההיבט של עבודת הכנסת בהתגייסות הרצינית לטפל בנושא הזה יש את כל הכלים והם צריכים לעבוד.

לסיסמאות ולומר: אם העניין יעבוד בפועל או לא – לפעמים יש אדם שעושה את התפקיד.

לסיסמאות ולומר: נתנו לאדם מסויים להיות בוועדה חסרת חשיבות והוא הרים נושא עד לב השמיים מכוח אישיותו.

לסיסמאות ולומר: לעומתו נתנו לאדם אחר ועדה עם אלף ואחת סמכויות והוא קבר את הנושא או כיוון שהנושא לא עניין אותו או כיוון שהוא לא היה מסוגל להרים אותו.

לסיסמאות ולומר: אני מקווה שיושב ראש ועדת הכלכלה ומי שהוא ימנה יהיה כזה שידחוף את הנושא בין ועדה לוועדה, יחד יצרו את - - -

סאלח טריף: אני רוצה שנסכם את הנושא הזה .

סאלח טריף: רשות הדיבור לחבר הכנסת ליברמן.

אביגדור ליברמן: אני מסתייג מהדעה שהושמעה כיוון שעצם העובדה שאנחנו מתכנסים זאת פעם שלישית כדי לדבר על אותו נושא אומר שיש הרבה שיקולים נוספים - - -

סאלח טריף: אולי זה מראה עד כמה הנושא חשוב?

אביגדור ליברמן: אני סברתי מההתחלה שיש מקום לוועדה למלחמה בתאונות הדרכים כמו שיש מקום לוועדה למעמד האישה או לוועדה לעובדים זרים או לוועדה למלחמה בנגע הסמים וכדומה, לכן בוודאי יש מקום גם לוועדה כזאת.

אביגדור ליברמן: לא במקרה הוויכוח על הקמת הוועדה התעורר אחרי התאונה הטרגית, הנושא שוב עלה לסדר היום ואני מדגיש שאיננו צריכים לחכות לעוד תאונות.

אביגדור ליברמן: שמעתי את כל הנימוקים ואני סבור שהם לא רלוונטיים.

אביגדור ליברמן: אינני רוצה להיכנס לפולמוס שכן בשתי ישיבות שהתקיימו על הנושא הזה פעם אחת הושג רוב בעד הקמת הוועדה ופעם שנייה היה רוב כנגד הקמתה.

אביגדור ליברמן: גם זה שהדברים משתנים פה אומר על איזשהם זיג זאגים שהם תוצאה מכל מיני מגעים קואליציוניים ואופוזיציוניים מאשר לגופו של עניין.

אביגדור ליברמן: דעתי היא חד משמעית שיש מקום, יש הכרח ויש חשיבות לוועדה כזאת גם כמסר וגם כמעקב קבוע אחר אחת הבעיות הכי קשות שיש למדינת ישראל.

סאלח טריף: תודה.

סאלח טריף: אני מודה בפני חברי הוועדה ואני מבקש שיירשם בפרוטוקול שכאשר חשבתי על הוועדה הזאת לא ידעתי מי יהיה היושב ראש, מי לא יהיה היושב ראש, מי רוצה, מי לא רוצה, מה עמדתו של יושב ראש הקואליציה והוא יכול להעיד על כך, והצגתי עמדה עקרונית - - -

אופיר פינס-פז: זה לא קשור לעניין הזה.

סאלח טריף: אני רק רוצה להבהיר את הדברים ולציין שעמדתי היתה עקרונית והיא לא השתנתה, שאנחנו לא צריכים לגרום לאינפלציה על ידי הקמת ועדות מיוחדות.

סאלח טריף: צריך לחזק את הוועדות הקיימות וצריך לפעול, במסגרת הוועדות הקיימות, או במישנה תוקף בוועדות מישנה מיוחדות של אותן ועדות.

סאלח טריף: יש לנו מצוקת חדרים של חברי כנסת שזקוקים למשרדים, יש לנו מצוקה של כוח אדם, יש לנו מצוקות לא מעטות ואני רוצה לומר בהזדמנות הזאת שקודם לכל צריך לנצל את כל כוח האדם הקיים ואם יש בעיה מיוחדת – היא צריכה לעלות לדיון סביב השולחן הזה ואנחנו נמצא לה פיתרון.

סאלח טריף: רבותיי, נושא תאונות הדרכים הוא נושא חשוב מאד ואגב,אני לא ראיתי טיפול יסודי, חשוב, בכל ממשלות ישראל בנושא הזה לכן אני מבקש לגייס את הכנסת לעניין הזה.

סאלח טריף: פעם אחת התגייסנו, במסגרת חקיקה שלא הושלמה, ואני סבור שאנחנו צריכים לגייס את הכנסת לצורך הנושא שהוא לא פיתרון קואליציוני או אופוזיציוני או ניסיון למצוא תפקידים כיוון שהעניין עומד בפני עצמו והוא מחייב שכולנו נתגייס למענו.

סאלח טריף: אנחנו נמליץ שלוועדה שתוקם יוזמנו גם חברי הכנסת שאינם חברי ועדת הכלכלה שיוכלו להיות בה על תקן של משקיפים, מכל מקום אלה יהיו חברי כנסת שיהיו מוכנים ליטול חלק בנושא שהוא כה חשוב לנו.

סאלח טריף: אני רוצה להציע הצעה - - -

מיכאל איתן: לא צריך להציע שום הצעה.

סאלח טריף: מחכים להחלטה שלנו כי מדובר על הקמת ועדה מיוחדת - - -

אופיר פינס-פז: אני מבקש לומר לחבר הכנסת ליברמן שצריך לתת סיכוי לוועדת מישנה של ועדת הכלכלה שכן יש לגביה קונסנסוס גדול בכנסת.

אופיר פינס-פז: אם העניין לא יעבוד – תוך שנה נחזיר אותו לכאן.

מיכאל איתן: למה אני צריך להצביע עבור שינוי מצב?

מיכאל איתן: המצב הקיים בסדר.

מיכאל איתן: לא צריך לשנות שום דבר.

סאלח טריף: אין ויכוח - - -

אביגדור ליברמן: על זה יש ויכוח.

סאלח טריף: אם יש ויכוח – נכריע אותו בהצבעה.

סאלח טריף: רבותיי, קודם כל אנחנו צריכים להחליט שלא תוקם ועדה מיוחדת.

סאלח טריף: החלטה אחרת היא שברוח הסיכום שהושג, ועדת הכלכלה, עוד השבוע, תקים ועדת מישנה לנושא המלחמה בתאונות הדרכים.

סאלח טריף: אני מעמיד להצבעה את הסיכום הזה.

סאלח טריף: בעד - רוב נגד - 3 נמנע - 1 הסיכום שהוחלט עליו, נתקבל.

סאלח טריף: לא תוקם ועדה מיוחדת.

סאלח טריף: ועדת הכלכלה תקים, עוד השבוע, ועדת מישנה.

סאלח טריף: נעבור לנושא הבא בסדר יומנו - הצעה להוספת סעיף 101א' לתקנון הכנסת – בהמשך לדיון בתיקון סעיף 168 לתקנון.

סאלח טריף: הצעה להוספת סעיף 101א' לתקנון הכנסת – בהמשך לדיון בתיקון סעיף 168 לתקנון

סאלח טריף: רשות הדיבור ליועץ המשפטי של הוועדה, מר צבי ענבר.

צבי ענבר: בשבוע שעבר הוועדה התחילה לדון בסדרת הצעות שהגישה הוועדה המשותפת בראשותו של חבר הכנסת מיכאל איתן בעניין כהונה של חברי כנסת או כיושבי ראש ועדות או כנציגי הכנסת בוועדות מינויים למיניהן אלא שחקיקת החוק עוכבה עד ממש סוף הכנסת הארבע עשרה.

צבי ענבר: בחודש מאי, כאשר הכנסת היתה בפגרה, הכנסת חוקקה את התיקון ואני לא ארחיב את הדיבור על כך מסיבות שלא כאן המקום לפרטן.

צבי ענבר: ביקשתי להביא את הצעות התיקונים לתקנון בפני הוועדה רק בכנסת הזאת.

צבי ענבר: הוועדה הניחה, בשבוע שעבר, את אותו חלק שנוגע לכהונת חברי כנסת בוועדות מינויים, והסעיף המובא בפניכם קובע סדרי דיון מיוחדים שמצאנו לנכון להציע לא רק לגבי הסוגייה של מילוי תפקיד מסויים בכנסת אלא גם לגבי בקשות לנטילת חסינות וזכות.

צבי ענבר: כלומר בנושא הזה של בקשה לנטילת חסינות, יש צורך בקביעת הוראות מיוחדות בקשר לשאלה מה קורה אם הדיון נוגע לחבר כנסת שהוא חבר הוועדה.

צבי ענבר: ההצעה אומרת שהוא לא ישתתף כחבר הוועדה בדיוני הוועדה ובהצבעתה, והסיעה שעמה נמנה אותו חבר כנסת רשאית לשלוח במקומו נציג אחר לוועדה.

צבי ענבר: לגבי החלפת חבר ועדה – גם כאן, כדי שלא יחליפו חברים לפי מה שנוח יותר, נאמר שלא יוחלף אלא אם נבצר ממנו להשתתף בדיוני הוועדה.

רחבעם זאבי: חולה, לדוגמה.

צבי ענבר: הסיעה לא יכולה להחליט שנבצר ממנו - - -

סאלח טריף: נבצר ממנו, זה מושג כולל.

סאלח טריף: נניח שלמישהו לא נוח שחבר מסויים ישתתף בישיבה - - -

צבי ענבר: במקרה כזה אותו חבר כנסת יבוא לוועדה ויגיד שנבצר ממנו להשתתף בדיוני הוועדה מסיבה כזאת וכזאת ואז הוועדה תקבע - - -

מיכאל איתן: הבעיה היא במקרים ההפוכים.

סאלח טריף: אני זוכר מקרים שחברים ביקשו להחליף אותם - - -

מיכאל איתן: אני מדבר על מקרה הפוך;

מיכאל איתן: אני מדבר על מקרה הפוך; הייתי חבר בוועדה מסויימת ואז הגיע אליי חבר שאמר לי: עבדתי בשבילך כדי שתיבחר לכנסת, תמכתי בך במשך שנים, אגב, זה נכון, ומה שאני מבקש ממך עכשיו זה רק דבר אחד; אני יודע שכבר הבעת את עמדתך בקשר לעניין מסויים אבל אם מחר לא תבוא לדיון - תעשה לי שירות, והוא הוסיף ואמר לי מה שהוא יקבל בתמורה לכך.

רחבעם זאבי: שוחד.

מיכאל איתן: הוא דיבר על קידום בעבודה.

רחבעם זאבי: זה שוחד.

מיכאל איתן: זה מקרה שקרה ואשר בעקבותיו אני מבקש להוסיף שלא הייתי היחיד שפנו אליו כיוון שאם באו אליי - זאת אומרת שהגיעו גם לחברי כנסת אחרים.

מיכאל איתן: הסתבר שאני הייתי המקרה האחרון כי לפניי ביקרו אצל שאר החברים ובאמת חלק מחברי הכנסת לא הגיעו לאותו דיון.

מיכאל איתן: כאמור, לישיבה המכרעת הם לא הגיעו, וכאן טמונה הבעיה.

אביגדור ליברמן: האם קואליציה רשאית להחליף חבר מסויים - - -

מיכאל איתן: כל מפלגה.

רחבעם זאבי: לא מפלגה אלא סיעה.

צבי ענבר: בעיקרון כל סיעה היא זאת שקובעת את נציגיה והיא גם מחליפה אותם אבל אם מדובר בעניינים פרסונליים, יש הצעה לקבוע - - -

סאלח טריף: למה לא נטיל סייג בעניינים פרסונליים?

צבי ענבר: כדי שחבר כנסת, בעניינים פרסונליים, יפעל על פי מצפונו האישי ולא על פי תכתיב מהסיעה.

מיכאל איתן: אני מציע לא לעסוק בזה עכשיו כיוון שאנחנו צריכים להשקיע בעניין הזה מחשבה.

צבי ענבר: חבר כנסת רשאי להיות מיוצג בוועדה על ידי עורך דין, כלומר באותם מקרים שנוגעים לשמו הטוב של אדם או - - -

רחבעם זאבי: זה היה קיים.

צבי ענבר: ההצעה היא לתת לנושא הזה מעמד בתקנון.

אביגדור ליברמן: זה תיקון רלוונטי מאד.

רחבעם זאבי: אדוני היושב ראש, אני מציע שנצביע.

רחבעם זאבי: חבל על זמננו.

מיכאל איתן: האם לא צריך להוסיף את ההבהרה המילולית - - -

סאלח טריף: חבר הכנסת איתן, לא קיבלת את רשות הדיבור.

סאלח טריף: אני שאלתי שאלה שההתייחסות אליה באמת עדינה והיא האם אין פגם בכך, קואליציה, אופוזיציה, משמעת סיעתית, זה לא משנה, תחליף חברים שאינם נוחים במקרה מסויים?

סאלח טריף: היו תקדימים לדבר כזה?

רחבעם זאבי: החברות בוועדות שייכת לסיעות.

סאלח טריף: האם לא היה כדאי שנקבע בחוק - - -

מיכאל איתן: זה כבר כתוב.

מיכאל איתן: זה קבוע.

רחבעם זאבי: הגענו לכנסת לא בבחירה אישית אלא בבחירה סיעתית מפלגתית.

מיכאל איתן: השאלה שלי היא סגנונית, בהמשך לשאלה שהעלה חבר הכנסת ליברמן, באשר לכתוב: "בכפוף לאמור בסעיף קטן (ב)..." האם לא צריך להיות כתוב בהמשך משהו באשר לחבר הכנסת שהפעולה נעשית כנגדו?

מיכאל איתן: האם לא צריך להבהיר את העניין הזה מבחינה סגנונית?

מיכאל איתן: וגם בקשר להמשך: "חבר הכנסת רשאי להיות מיוצג..." וכו'.

סאלח טריף: אם אין הערות נוספות אני מציע שנצביע בעד ההצעה לתיקון תקנון הכנסת.

סאלח טריף: הצבעה בעד - רוב נגד - אין נמנעים - אין ההצעה לתיקון תקנון הכנסת נתקבלה.

סאלח טריף: ההצעה לתיקון התקנון אושרה והיא תונח על שולחן הכנסת.

סאלח טריף: אנחנו עוברים לסעיף הבא בסדר היום שלנו - הצעה לתיקון כללי האתיקה בדבר הארכת מועד הגשת הצהרת הון במקרים חריגים - הצעת יושב ראש הכנסת.

סאלח טריף: הצעה לתיקון כללי האתיקה בדבר הארכת מועד הגשת הצהרת הון במקרים חריגים - הצעת יושב ראש הכנסת

סאלח טריף: הונחה על שולחננו בקשה של יושב ראש הכנסת שאם אני מבין אותה נכון היא הצעה טכנית, ואני אקרא אותה בפניכם: "על מנת למנוע מכשלה ולאפשר גמישות במועד הגשת הצהרת הון במקרים חריגים, נראה לי כי ראוי לתקן את כללי האתיקה של חברי הכנסת באופן שאחרי סעיף 15 בכללי האתיקה יבוא: "15א' על אף הוראות סעיף 15 רשאי יושב ראש הכנסת, אם מצא לנכון כי הנסיבות מצדיקות זאת, להאריך את המועד להגשת ההצהרה מפעם לפעם לתקופה שלא תעלה על 30 ימים ובלבד שסך כל ההארכה לא יעלה על 90 ימים.

סאלח טריף: ".".

רחבעם זאבי: שלוש פעמים 30 ימים?

רחבעם זאבי: אני מצדד בהיענות לבקשתו של יושב ראש הכנסת אבל 90 ימים אחור בהגשת ההצהרה זה מוגזם.

רחבעם זאבי: אין לכך כל הצדקה.

רחבעם זאבי: אם אני אהיה במיעוט אני אדבר על 60 יום אבל 90 יום?

רחבעם זאבי: אם יושב ראש הכנסת מבקש משהו - צריך להיענות לבקשתו אבל הבקשה הזאת בהחלט מוגזמת.

סאלח טריף: אני מבין שהבקשה תופסת אם יש נימוק.

צבי ענבר: אם סבר כי הנסיבות מצדיקות זאת.

אופיר פינס-פז: אדוני היועץ המשפטי, אני מבין שכל חבר כנסת חדש צריך להגיש הצהרת הון - - -

סאלח טריף: כל שנה?

רחבעם זאבי: אם יש שינוי - כל שנה.

רחבעם זאבי: אם אין שינוי - לא כל שנה.

צבי ענבר: כל חבר כנסת חדש צריך להגיש הצהרת הון תוך 60 יום מיום היבחרו לכנסת.

צבי ענבר: כל חבר כנסת שסיים את כהונתו - תוך 60 יום מיום סיום כהונתו וזאת כדי שבשעת הצורך תהיינה בעתיד שתי הצהרות איך הוא נכנס לכנסת ואיך הוא יצא ממנה.

צבי ענבר: חבר כנסת שממשיך בכהונתו צריך להגיש הצהרת הון כל אימת שחל, לדעתו, שינוי משמעותי בתוכן הצהרתו.

צבי ענבר: שינוי משמעותי פירושו אם, לדוגמה, חבר כנסת זכה במפעל הפיס וחל שינוי משמעותי בהון שלו, הוא צריך להגיש הצהרה חדשה כדי שניתן יהיה לעקוב אחר השינויים שחלו במצבו.

צבי ענבר: לכל חבר כנסת משאירים את ההחלטה בקשר לשאלה מה פירוש המילים: שינוי משמעותי, כי לחבר הכנסת עצמו צריך להיות אינטרס שכאשר חל שינוי במצבו - להצהיר עליו, ולא שייווצר פער בין מה שהוא הצהיר עליו לבין מצבו העכשיווי.

סאלח טריף: רבותיי, אני מציע שנקבל את בקשתו של יושב ראש הכנסת - - -

רחבעם זאבי: לא יותר מאשר פעמיים 30 יום.

סאלח טריף: אני מעמיד להצבעה את בקשתו של יושב ראש הכנסת - - -

רחבעם זאבי: אתה מעמיד את העניין להצבעה בצורה לא נכונה.

רחבעם זאבי: אם אתה רוצה, אתה צריך להעמיד להצבעה את קבלת בקשת יושב ראש הכנסת, אחר כך לאיזו תקופה, ואז תעמיד את הבקשה להצבעה פעם שנייה.

סאלח טריף: אני מעמיד להצבעה את בקשת יושב ראש הכנסת כפי שהוא הגיש אותה, ואת ההצעה האחרת של חבר הכנסת רחבעם זאבי.

רחבעם זאבי: זה לא הוגן.

סאלח טריף: זה הוגן מאד.

סאלח טריף: אני לא רשאי לשחק בבקשת יושב ראש הכנסת.

סאלח טריף: אני מעמיד להצבעה את בקשתו של יושב ראש הכנסת, ואם חבר הכנסת - - -

רחבעם זאבי: אני מבקש להסביר את דבריי פעם נוספת; אני סבור ש- 30 יום הם תקופה מספקת, ופעמיים 30 יום זה יותר מאשר פר.

סאלח טריף: תודה.

סאלח טריף: אני מעמיד להצבעה את בקשת יושב ראש הכנסת מול הצעת חבר הכנסת רחבעם זאבי.

סאלח טריף: מי שבעד הצעת יושב ראש הכנסת ירים את ידו.

סאלח טריף: הצבעה בקשת יושב ראש הכנסת נתקבלה.

סאלח טריף: בקשת יושב ראש הכנסת אושרה.

סאלח טריף: אנחנו ממשיכים בסדר היום שלנו, בנושא - קביעת ועדות לדיון בהצעות חוק ובהצעות לסדר היום.

סאלח טריף: קביעת ועדות לדיון בהצעות חוק ובהצעות לסדר היום

סאלח טריף: ההסתה כנגד יהודים וכנגד מדינת ישראל בחינוך ובאמצעי התקשורת של הרשות הפלסטינית, של חבר הכנסת חיים דרוקמן - - -

רחבעם זאבי: לאיזו ועדה הוא ביקש להעביר את הנושא הזה?

סאלח טריף: לא כתוב.

רחבעם זאבי: מה השר המשיב ביקש?

סאלח טריף: גם זה לא כתוב כאן.

יאיר פרץ: אני מציע להעביר את הנושא הזה לוועדת החינוך.

סאלח טריף: נעביר את הנושא לוועדת החינוך.

סאלח טריף: אני מעמיד את ההצעה להצבעה - - -

רחבעם זאבי: זה לא רציני.

רחבעם זאבי: אנחנו צריכים לדעת מה השר ביקש?

יאיר פרץ: ועדת החוץ והביטחון.

סאלח טריף: נשמעו הצעות להעביר את הנושא לוועדת החוץ והביטחון.

צבי ענבר: לא מדובר על חינוך אצלנו.

צבי ענבר: ועדת החינוך עוסקת בחינוך אצלנו.

אופיר פינס-פז: האמת היא שהנושא הזה הוא נושא קלאסי שצריך לעבור לוועדת החוץ והביטחון אבל אז זאת אומרת שאנחנו קוברים את ההצעה כי עד שאותה ועדה תגיע לדיון בעניין הזה יארך זמן רב.

סאלח טריף: אני מעמיד את הבקשה להעביר את הנושא לוועדת החוץ והביטחון, להצבעה.

סאלח טריף: הצבעה הבקשה להעביר את הנושא לוועדת החוץ והביטחון התקבלה.

סאלח טריף: הבקשה מועברת לוועדת החוץ והביטחון.

סאלח טריף: תודה.

סאלח טריף: הנושא הבא - השתתפותם של ערבים ישראלים בפעולות טרור, של חברי הכנסת ישראל כץ, יוסי כץ ומשה קצב.

סאלח טריף: זה אותו דבר.

סאלח טריף: אני מעמיד את הבקשה להעביר גם את הנושא הזה לוועדת החוץ והביטחון.

סאלח טריף: הצבעה הבקשה להעביר את הנושא לוועדת החוץ והביטחון התקבלה.

סאלח טריף: גם הנושא הזה יועבר, כאמור, לוועדת החוץ והביטחון.

סאלח טריף: הנושא הבא - הגברת המודעות הבין לאומית לנושא סרטן השד, של חברי הכנסת יהודית נאות, זהבה גלאון, נחום לנגנטל, דליה רבין-פילוסוף וסופה לנדבר.

סאלח טריף: נשמעו הצעות להעביר את הנושא לוועדת העבודה והרווחה או לוועדה לקידום מעמד האישה.

סאלח טריף: חברת הכנסת יעל דיין מבקשת להעביר את הנושא לדיון בוועדה לקידום מעמד האישה.

רחבעם זאבי: הנושא הזה צריך להיות מועבר לוועדת הבריאות.

סאלח טריף: ועדת העבודה והרווחה.

סאלח טריף: אני מעמיד את הבקשה להצבעה.

סאלח טריף: הצבעה הבקשה להעביר את הנושא לוועדת העבודה והרווחה התקבלה.

אופיר פינס-פז: הנושא הזה יעלה, כבר השבוע, בוועדת העלייה, קליטה ותפוצות.

סאלח טריף: אני מעמיד להצבעה את הבקשה להעביר את הנושא לוועדת העלייה, קליטה ותפוצות.

סאלח טריף: הצבעה הבקשה להעביר את הנושא לוועדת העלייה, קליטה ותפוצות התקבלה.

סאלח טריף: הנושא יועבר לוועדת העלייה, קליטה ותפוצות.

סאלח טריף: נעבור לנושא הבא - שביתת השבת של הנכים, של חברי הכנסת אילן גילאון, תמר גוז'נסקי, דוד טל, מוחמד כנען, איוב קרא ואברהם רביץ.

סאלח טריף: נשמעה הצעה להעביר את הדיון בעניין הזה לוועדה משותפת של ועדת הכספים וועדת העבודה והרווחה.

סאלח טריף: יושב ראש ועדת העבודה והרווחה מבקש להעביר את הנושא אליו לוועדה.

רחבעם זאבי: מה השר המשיב ביקש?

סאלח טריף: לא כתוב.

יאיר פרץ: צריך להעביר את הנושא לוועדה משותפת ויש הסכמה על כך.

רחבעם זאבי: אנחנו צריכים לדעת מה השר ביקש.

סאלח טריף: אני יכול לומר לך שלשר לא משנה.

רחבעם זאבי: בכל מקרה אתה צריך לציין זאת.

סאלח טריף: רבותיי, ניגש להצבעה על העברת הנושא לוועדה משותפת - - -

סגן מזכיר הכנסת דוד לב: בראשותו של מי?

סאלח טריף: בראשות חבר ועדת הכספים.

סאלח טריף: הצבעה הבקשה להעביר את הנושא לוועדה משותפת של ועדת הכספים וועדת העבודה והרווחה, נתקבלה.

סאלח טריף: נעבור לקביעת ועדות לדיון בהצעות חוק.

סאלח טריף: הצעות חוק לקליטת העלייה, התשנ"ט- 1999 - שלוש הצעות חוק נפרדות של חברת הכנסת סופה לנדבר וקבוצת חברי כנסת, חבר הכנסת רומן ברונפמן וקבוצת חברי כנסת וחבר הכנסת יולי אדלשטיין וקבוצת חברי כנסת.

סאלח טריף: נשמעה הצעה להעביר את הנושא לוועדת הכספים.

סאלח טריף: חברת הכנסת נעמי בלומנטל ביקשה להעביר אותו לוועדת העלייה.

סאלח טריף: ההצעות הן בעלות משמעות תקציבית - - -

רחבעם זאבי: אז מה?

אליעזר זנדברג: ההצעות האלה צריכות לעבור לוועדה משותפת של ועדת הכספים וועדת הקליטה.

סאלח טריף: מה השר ביקש?

יאיר פרץ: ההצעות האלה צריכות לעבור לוועדת העלייה והקליטה.

סאלח טריף: אני מעמיד להצבעה את העברת הצעות החוק האלה לוועדת העלייה והקליטה.

סאלח טריף: הצבעה הבקשה להעביר את הצעות החוק לוועדת העלייה והקליטה נתקבלה.

סאלח טריף: הצעת חוק הספורט (תיקון - זכויות שידור בארועי ספורט מרכזיים), התשנ"ט- 1999, של חבר הכנסת אבשלום וילן וקבוצת חברי כנסת.

רחבעם זאבי: אני מציע להעביר את הצעת החוק הזאת לוועדת החינוך.

סאלח טריף: הוחלט על הקמת ועדה מיוחדת שטרם הוקמה.

סאלח טריף: אני מעמיד להצבעה את העברת הצעת החוק לוועדת החינוך.

סאלח טריף: הצבעה הבקשה להעביר את הצעת החוק לוועדת החינוך התקבלה.

סאלח טריף: אם תוקם בינתיים ועדה מיוחדת - נדון בהעברת הצעת החוק אליה.

ראובן ריבלין: הצעת חוק פרטית שלי בקשר לתיקון חוק הספורט לעניין נוער הועברה לדיון בוועדה שעדיין לא הוקמה.

צבי ענבר: מליאת הכנסת העבירה הצעת חוק לוועדה שאיננה קיימת.

סאלח טריף: אנחנו עוברים לנושא הבא על סדר יומנו - בקשת הממשלה להקדמת דיון בהצעת חוק.

סאלח טריף: בקשת הממשלה להקדמת דיון בהצעת חוק

סאלח טריף: הונחה על שולחננו בקשה שוועדת הכנסת תחליט על הקדמת דיון בהצעת חוק - - -

ראובן ריבלין: אני מבקש להבהיר מה קרה בנושא הזה.

סאלח טריף: אתה נציג הממשלה?

ראובן ריבלין: לא, אבל אני מבקש לציין שהיה לנו עכשיו דיון על כך, במשך חצי שעה, עם השר חיים רמון ואם אני אומר משהו שלא מקובל על נציג הממשלה - הוא יתקן אותי.

ראובן ריבלין: הצעת החוק הזאת מונחת ברגע זה על שולחן הכנסת והיא היתה מיועדת להיות נדונה מחר בצורה של נוסח משולב, דיון משולב בחוק התקציב, חוק ההסדרים במשק וחוק זה.

ראובן ריבלין: הממשלה ניסתה להכניס את החוק הזה לחוק ההסדרים במשק ולאחר הביקורת שהוטחה נגד הממשלה הקודמת והנאומים שנשמיע היום - הנשיאות הסכימה שהחוק - - -

סאלח טריף: זאת גם בקשתו של היושב ראש.

ראובן ריבלין: היושב ראש שאל אותי אם אני מסכים שנדון על כך היום?

ראובן ריבלין: אמרתי לו שאין בעיה, שאנחנו מסכימים, ואז השר חיים רמון אמר שהוא מבקש לדון בהצעה היום אבל להצביע עליה יחד עם חוק ההסדרים ואני השבתי לו שיש לי טענה פורמלית שאין צורך להניח את ההצעה היום על שולחן הכנסת ולשחרר אותה מחובת הנחה משום שאם יש זמן להצביע עליה רק ביום רביעי, כי אז נדון עליה ביום רביעי.

ראובן ריבלין: אבל השר רמון אמר לי שהוא רוצה לדון בהצעה היום והוא מבקש להצביע עליה יחד עם ההצבעות האחרות.

ראובן ריבלין: אמרתי לו שאני מוכן, לכל היותר, לכך שהממשלה תשיב אחרי שנצביע על חוק ההסדרים - - -

סאלח טריף: מה בעניין ההחלטה העקרונית שלנו?

מיכאל איתן: הם לא באים בידיים נקיות.

ראובן ריבלין: יושב ראש הכנסת אמר בנשיאות, בצורה המפורשת ביותר, שלא תהיה הצבעה שכן מה השר חיים רמון רוצה?

ראובן ריבלין: הוא רוצה להשתמש בנושא הזה כדי לבדוק כמה קולות יש לו.

אופיר פינס-פז: הוועדה הזאת קיבלה החלטה גורפת, לפני שבוע, לגבי סדרי ההצבעה בחוק התקציב, חוק ההסדרים וחוקים נלווים - - -

אופיר פינס-פז: הוחלט לקיים דיון משולב מלכתחילה - - -

סאלח טריף: כמו שהיה כל הזמן, בקריאה ראשונה.

סאלח טריף: אני מבקש מנציג האוצר - - -

אביגדור ליברמן: אם היושב ראש קבע שהוא לא יאפשר להצביע לפני יום רביעי זאת אומרת שכל הדיון הזה מיותר.

סאלח טריף: מי אמר זאת?

אביגדור ליברמן: זה מה שהובן מדבריו של חבר הכנסת ראובן ריבלין.

ראובן ריבלין: אנחנו מסכימים לשחרר את הצעת החוק מחובת הנחה.

סאלח טריף: רשות הדיבור למר זהר ינון מאגף התקציבים.

זהר ינון: הבקשה של יושב ראש הכנסת היא בקשת פטור מחובת הנחה ואנחנו, לפחות אגף התקציבים, איננו מעורבים בסדרי ההצבעה ומנותקים מהדיון הזה.

זהר ינון: אני מבקש לציין דבר אחד כדי שהוא יהיה ברור, הוא לא היה מספיק ברור מדבריו של חבר הכנסת ראובן ריבלין, שזה לא קשור לחוק ההסדרים.

זהר ינון: אם עושים קשר מבחינת סדרי ההצבעה - זה עניינן של הסיעות, אבל חשוב להדגיש בהקשר הזה של הדברים שזה חוק שעומד בפני עצמו - - -

ראובן ריבלין: זה אמצעי בפני הקואליציה כדי לעשות ספירת מלאי לפני ההצבעה - - -

מיכאל איתן: למה הצעת החוק הזאת איננה קשורה לחוק ההסדרים?

מיכאל איתן: חבר הכנסת ריבלין אמר שניתקו את הקשר.

זהר ינון: הצעת החוק הזאת איננה קשורה לחוק ההסדרים במובן המהותי כיוון שהיא לא כוללת תיקוני חקיקה עקיפים של חוק ההסדרים אלא זה חוק מסגרת שעושה תיקוני חקיקה בחוקים כאלה ואחרים.

זהר ינון: זה חוק שלם, גדול, מהותי, שעומד בפני עצמו ואשר הוא אמור - - -

מיכאל איתן: אם השר היה מחליט שההצעה תוגש עם חוק ההסדרים היית אומר לנו שהחוק נועד להסדיר את משק המים, הוא יביא לחיסכון תקציבי ניכר וזה חלק מתכנית הממשלה הכספית לשנה הבאה, הוא חלק מחוקים שבאים יחד עם חוק התקציב לכן זה חלק מחוק ההסדרים.

סאלח טריף: רשות הדיבור לחבר הכנסת רחבעם זאבי.

רחבעם זאבי: בחוק יש 5 חוקי מישנה, הוא רציני, הוא כולל 66 עמודים, ואני מבקש לשמוע מי הגאון מבין חברי הכנסת, ויש לנו גאונים, שיכול, עד אחר הצהרים, נוסף לכל העיסוקים שיש לנו, לבוא לדיון על החוק הזה בצורה רצינית?

רחבעם זאבי: אני שואל אתכם איך אפשר להתייחס ברצינות לבקשה?

אליעזר זנדברג: מה הבהילות?

רחבעם זאבי: אין סיבה שיפתיעו אותנו ויגישו לנו בקשה כזאת ברגע האחרון שכן יכלו להניח את החומר על שולחננו בשבוע שעבר.

רחבעם זאבי: מצדנו - אין פטור.

סאלח טריף: תודה.

סאלח טריף: רשות הדיבור ליועץ המשפטי של הוועדה.

צבי ענבר: הוועדה הזאת, גם בכנסת הקודמת וגם בכנסת הנוכחית, תמיד מצהירה: הפעם, רק הפעם, נאשר את הפטור אבל בפעם הבאה, דעי לך הממשלה, שאם תבואי אלינו בבקשה כזאת - לא נענה לה.

אופיר פינס-פז: הפעם לא הצהרנו.

צבי ענבר: נכון, אני מקדים את דבריי אלה לפני שמצהירים - - -

רחבעם זאבי: אין פטור.

צבי ענבר: יש לי איזושהי אחריות מסויימת כדי שבכנסת יתנהלו הליכי חקיקה תקינים לכן כשבאים לוועדה ואומרים: אם לא יחליטו היום בכנסת - מחר, ה- 1 בחודש, ייכנס לתוקפו הסדר, וכו'.

צבי ענבר: תמיד קיים איזשהו נימוק.

צבי ענבר: כאן הממשלה לא מנמקת בכלל את הבקשה, שמעתם מפי נציג הממשלה שהצעת החוק לא קשורה לחוק ההסדרים, ובכלל, מביאים בפניכם חוק שמטרתו היא להבטיח רמת שירות, איכות ואמינות נאותים של שירותי המים והביוב, מי הוא עסקי מקצועי לעניין מערכות המים וחיסכון במים וכו', מניחים על שולחנכם חוק בן 40 וכמה עמודים שיניחו אותו בשעה ארבע על שולחן הכנסת ואתם רוצים להגיד שזה יהיה דיון רציני בחוק בקריאה ראשונה?

צבי ענבר: תחליטו פעם אחת מנימוקים ענייניים.

סאלח טריף: תודה.

סאלח טריף: הנימוקים שלנו תמיד ענייניים, גם הפעם הם יהיו כאלה, ואני מעמיד להצבעה את אישור בקשת הממשלה.

סאלח טריף: הצבעה בקשת הממשלה לא אושרה.

סאלח טריף: תודה.

סאלח טריף: כאמור, ועדת הכנסת לא אישרה את בקשת הממשלה.

סאלח טריף: נעבור לנושא הבא - שונות.

סאלח טריף: שונות

סאלח טריף: רשות הדיבור לחברת הכנסת יעל דיין.

יעל דיין: אני מבקשת לשאול שאלה טכנית; האם יש איזושהי אפשרות להגיש ערעור על ההחלטה להעביר את נושא סרטן השד לוועדת העבודה והרווחה?

סאלח טריף: תגישי לנו ערעור בצורה מסודרת.

ראובן ריבלין: הגענו להסכם ביוזמת יושב ראש הכנסת, שצריך לקבל את אישור ועדת הכנסת, שיוזמנו ממלאי מקום לוועדות החדשות.

ראובן ריבלין: הליכוד קיבל מקום נוסף בוועדת החוץ והביטחון ואנחנו רוצים להעניק אותו לחבר הכנסת אביגדור ליברמן, וגם בוועדת הכספים למפלגת העבודה יש מקום אחד.

ראובן ריבלין: אני מבקש להעלות את העניין הזה מחר על סדר יומה של הוועדה.

סאלח טריף: אני מבקש שהנושא הזה יגיע אלינו בצורה מסודרת.

ראובן ריבלין: אני מבקש שהנושא יועלה מחר על שולחנה של ועדת הכנסת.

רחבעם זאבי: יושב ראש הכנסת הטיל, לפני חודש וחצי, על יושבי ראש האופוזיציה והקואליציה, לטפל בעניין האמור, הם זלזלו בו ולא טיפלו בו, היום יש ישיבת ביקורת לכן הם מזדרזים.

ראובן ריבלין: יכול להיות שחבר הכנסת זאבי צודק - - -

רחבעם זאבי: בטוח שאני צודק.

ראובן ריבלין: על פי הוראת חבר הכנסת זאבי, כנראה שחבר הכנסת הנדל יתמנה כממלא מקום בוועדת הכספים.

רחבעם זאבי: לא ממלא מקום.

רחבעם זאבי: מוסיפים שניים; אחד מהקואליציה, אחד מהאופוזיציה, ומגדילים את הוועדה.

סאלח טריף: רבותיי, הישיבה נעולה.